
Οργάνωση, διοίκηση και λειτουργία των «σπουδαστικών λε¬ 
σχών» των τεχνολογικοί εκπαιδευτικών ιδρυμάτων 

(ΤΕΙ)» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : ν 

1. Τις διατάξεις της παραγράφου 1 του άρθρου 31 του Ν. 
1404/1983 «Δομή και λειτουργία των Τεχνολογικών Εκ¬ 
παιδευτικών Ιδρυμάτων» (ΦΕΚ 173-Α / ) 

2. Την απόφαση αριθ. Υ79/21.6.1984 (ΦΕΚ 413 τ. Β') 
ανάθεση αρμοδιοτήτων στον αναπληρωτή Υπουργό Οικονο¬ 
μικών 

3. Την υπ αριθμ. 599/1984 γνωμοδότηση του Συμβου¬ 
λίου της Επικράτειας με πρόταση των Υπουργών Εθνικής 
Παιδείας και Θρησκευμάτων και Οικονομικών, αποφασί¬ 
ζουμε : 

ΚΕΦΑΛΑΙΟ ΠΡΩΤΟ 

Γενικές διατάξεις-Διοίκηση της σπουδαστικής λέσχης 
Άρθρο 1. 

Εκπλήρωση των σκοπών της λέσχης 

1. Η «σπουδαστική λέσχη» μεριμνά ιδίως : 

α) για την εξασφάλιση της απαραίτητης υλικοτεχνικής 
υποδομής παροχής σίτισις και στέγασης στους σπουδαστές 
του ΤΕΙ. 


β) για την οργάνωση και λειτουργία βιβλιοθηκών, ανα¬ 
γνωστηρίων, αναψυκτηρίων, εντευκτηρίων και λοιπών χώ¬ 
ρων αναψυχής και άθλησης των σπουδαστών. 

γ) για την διοργάνωση αθλητικών, καλλιτεχνικών, πολι¬ 
τιστικών και κοινωνικών εκδηλώσεων εντός και εκτός της 
χώρας. 

δ) για την ανάπτυξη διεθνών σχέσεων και ανταλλαγών ως 
και συστημάτων πληροφόρησης των σπουδαστών πάνω σε 
θέματα επαγγελματικού τους προσανατολισμού και αποκατά¬ 
στασης. 

ε) για την περιοδική έκδοση ενημερωτικών φυλλαδίων με 
πληροφορίες γύρω από τις διευκολύνσεις και τον ^ρφόπο που 
παρέχονται στους σπουδαστές. ^ 

2. Στα πλαίσια των σκοπών της η «σπουδαστική λέσχη» 
μπορεί, είτε με τη μορφή της αυτοδιαχείρισης, είτε με τη μορ¬ 
φή αμιγούς δημόσιας επιχείρησης ή επιχείρησης μικτής οι¬ 
κονομίας, Α.Ε. ή συνέταιρισμού να αναλαμβάνει επιχειρη- * 
ματικές δραστηριότητες όπως : 

α) την παραγωγή, διακίνηση, διάθεση, εκμετάλλευση ή 
μεταποίηση των διαφόρων προϊόντων γης ή έργων ή υλικών 
που παράγονται από τις γεωργικές εκτάσεις, τις κτηνοτρο- 
φικές ή άλλες εγκαταστάσεις που εκχωρούνται σε αυτή, σύμ¬ 
φωνα με την παρ. 1 εδαφ. β περ. ιι του άρθρου 31 του Ν. 
1404/1983. 

β) την εκτύπωση, διακίνηση και διάθεση διαφόρων βι¬ 
βλίων, σημειώσεων ή κάθε φύσης εντύπων των Τ.Ε.Ι. ή και 
εκτός Τ.Ε.Ι. 

γ) την εκμετάλλευση κυλικείων, μπαρ, εστιατορίων, εν¬ 
τευκτηρίων, αθλητικών ή άλλων εγκαταστάσεων. 

δ) τη σύμπραξη με συνεταιριστικές οργανώσεις για την 
συνεκμετάλλευση διαφόρων καταναλωτικών προϊόντων ή 
προϊόντων ένδυσης. 

Άρθρο 2. 

Διοίκηση της «σπουδαστικής λέσχης» 

Την διοίκηση της «σπουδαστικής λέσχης» ασκεί το Διοι¬ 
κητικό Συμβούλιο. Ο Πρόεδρος εκτελεί τις αποφάσεις του 
Δ.Σ. ασκεί τις αρμοδιότητές του σύμφωνα με το άρθρο 5 του 
παρόντος, παρακολουθεί και συντονίζει το έργο όλων των ορ¬ 
γάνων της λέσχης και την εκπροσωπεί διακαστικά και εξώ- 
δικα. 

Άρθρο 3. 

Συγκρότηση και λειτουργία Διοικητικού Συμβουλίου 
Α. Συγκρότηση 

1. Το Διοικητικό Συμβούλιο (Δ.Σ.) συγκροτείται από : 
α) τον πρόεδρο του οικείου ΤΕΙ ή τον νόμιμο αναπληρωτή 
του, ως πρόεδρο, β) ένα μέλος του εκπαιδευτικού ή ειδικού 
εκπαιδευτικού προσωπικού (Ε.Π. ή Ε.Ε.Π.) από κάθε σχο¬ 
λή του ΤΕΙ και γ) έναν εκπρόσωπο των σπουδαστών από 
κάθε σχολή του ΤΕΙ. Στις συνεδριάσεις του Δ.Σ.. μπορεί να 
μετέχει και ο προϊστάμενος των Διοικητικών υπηρεσιών της 
«λέσχης» ο οποίος εισηγείται διάφορα διοικητικά θέματα 
χωρίς δικαίωμα ψήφου. Χρέη γραμματέα ασκεί διοικητικός 
υπάλληλος της «λέσχης» και σε περίπτωση αδυναμίας ή έλ¬ 
λειψης, διοικητικός υπάλληλος του ΤΕΙ, ο οποίος ορίζεται 
με απόφαση του προέδρου. 

2. Τα μέλη του Ε.Π. ή Ε.Ε.Π. των σχολών ορίζονται με 
τους αναπληρωτές τους από τα συμβούλια των οικείων σχο¬ 
λών, ενώ οι εκπρόσωποι των σπουδαστών κάθε σχολής ορί¬ 
ζονται με τους αναπληρωτές του από το διοικητικό συμβού¬ 
λιο του οικείου σπουδαστικού συλλόγου. Ο ορισμός των με¬ 
λών Ε.Π. και Ε.Ε.Π. και των εκπροσώπων των σπουδα¬ 
στών μέσα σε αποκλειστική προθεσμία είκοσι (20) ημερών 
από την επίδοση του σχετικού εγγράφου του προέδρου του οι¬ 
κείου ΤΕΙ «για την υπόδειξη των εκπροσώπων». Εφόσον 
μέσα στη παραπάνω προθεσμία δεν προτάθηκε από το αρμό¬ 
διο, σύμφωνα με την παράγραφο αυτή, συλλογικό όργανο εκ¬ 
πρόσωπος Ε.Π. ή Ε.Ε.Π. ή σπουδαστής συγκεκριμένης σχο¬ 
λής, ο Υπουργός προβαίνει στη συγκρότηση του Δ.Σ. ορί¬ 
ζοντας και τον εκπρόσωπο για το οποίο δεν έγινε πρόταση. 

3. Οι προτάσεις των ενδιαφερομένων φορέων για τα μέλη 
του Δ.Σ. υποβάλλονται στον Υπουργό Εθνικής Παιδείας και 
Θρησκευμάτων με τη φροντίδα του προέδρου του Τ.Ε.Ι. Με 
απόφαση του Υπουργού Εθνικής Παιδείας και Θρησκ/των 
η οποία δημοσιεύεται στην Εφημερίδα της Κυβερνήσεως συγ¬ 
κροτείται το Δ.Σ. της λέσχης και ορίζεται η έναρξη της θη¬ 
τείας των μελών του. 

4. Η θητεία των μελών του Δ.Σ. αρχίζει την 1η Σεπτ- 
βρίου του ακαδημαϊκού έτους του διορισμού τους και διαρ- 
κεί : 

α) του προέδρου ή του νόμιμου αναπληρωτού του, όσο 
διαρκεί, παράλληλα, η θητεία τους στο Τ.Ε.Ι. 

β) των μελών Ε.Π. ή Ε.Ε.Π. δύο χρόνια και των εκ¬ 
προσώπων των σπουδαστών ένα (1) χρόνο. 

Β. Λειτουργία 

1. Το Δ.Σ. συνεδριάζει τακτικά μεν δύο (2) φορές το 
μήνα, έκτακτα δε, για τη συζήτηση εκτάκτων ή επειγόντων 
θαμάτων, όταν κληθεί από τον πρόεδρο ή ζητηθεί γραπτά από 
το ένα δεύτερο (1/2) των μελών του συμβουλίου. 

2. Η σύγκληση του συμβουλίου γίνεται με γραπτή πρό¬ 
σκληση του προέδρου στην οποία ορίζονται και τα θέματα 
ημερήσιας διάταξης ως και οι εισηγητές επί μέρους εξειδι- 
κευμένων θεμάτων. 

Ττον πρόεδρο σε περίπτωση απουσίας ή κωλύματος, ανα¬ 
πληρώνει στα καθήκοντά του ο αντιπρόεδρος. Αντιπρόεδρος 
εκλέγεται μέλος του Ε.Π. που μετέχει του Δ.Σ. κατά την 
πρώτη μετά την έναρξη της θητείας του συνεδρίαση του 

Δ.Σ. 

Εισηγητές η εμπειρογνώμονές ορίζονται μέλη του Συμ¬ 
βουλίου ή άλλα άτομα που, κατά την κρίση του προέδρου, δια¬ 
θέτουν τις ειδικές εκείνες γνώσεις που απαιτεί η φύση του 
θέματος που εισαγεται για συζήτηση, Οι εισηγητές μη μέλη 
του Συμβουλίου της «λέσχης» δεν έχουν δικαίωμα ψήφου. 

Η πρόσκληση κοινοποιείται στα μέλη του Συμβουλίου 
τρεις (3) τουλάχιστον ημέρες πριν από τηνημέρα που ορί¬ 


ζεται η συνεδρίαση. Σε περιπτώσεις επείγουσας ανάγκης ή 
έκτακτων περιστάσεων η σύγκληση του Συμβουλίου μπο¬ 
ρεί να γίνη χωρίς την τήρηση της προθεσμίας αυτής. 

3. Το Συμβούλιο βρίσκεται σε απαρτία αν παρίστανται τα 
μισά συν ένα των μιλώ ντου, περιλαμβανομένου και του προ¬ 
έδρου. 

Η συμμετοχή των μελών στις συνεδριάσεις του Συμβου¬ 
λίου είναι υποχρεωτική. Αν μετά πάροδο μισής (30') ώρας 
από την ώρα που ορίστηκε η συνεδρίαση δεν επιτευχθεί απαρ¬ 
τία ο πρόεδρος λύνει τη συνεδρίαση και ορίζει συγχρόνως 
νέα συνεδρίαση αναφέροντας και το λόγο της ματαίωσης. 

4. Οι αποφάσεις και γνώμες του συμβουλίου πρέπει να εί¬ 
ναι πλήρως αιτιολογημένες, λαμόανοντα: & με φανερή ψη¬ 
φοφορία και κατά πλειοψηφία των παρόντων μελών, σε περί¬ 
πτωση δε ισοψηφίας επικρατεί η ψήφος του προέδρου. 

Εάν κατά την πρώτη ψηφοφορία υπάρχουν περισσότερες 
από δύο προτάσεις και καμιά απ’ αυτές δεν συγκεντρώνει 
την απόλυτη πλειοψηφία ή ψηφοφορία επαναλαμβάνεται 
μεταξύ των δύο προτάσεων που έλαβαν τις περισσότερες ψή¬ 
φους. Λευκές ψήφοι δεν λαμβάνονται υπόψη στο σχηματισμό 
της πλειοψηφίας. 

5. Για θέματα : κατάρτισης ή τροποποίησης του προϋ¬ 
πολογισμού της «λέσχης», την ψήφιση έκτακτων ή συμπλη¬ 
ρωματικών πιστώσεων, την εκποίηση διαφόρων προϊόντων 
ή υλικών που δεν χρησιμοποιούνται, την ανάληψη επιχει- 
ματικών δραστηριοτήτων και την επιχειρηματική μορφή ως 
και την κατάρτιση του εσωτερικού κανονισμού λειτουργίας 
της Λέσχης, απαιτείται αυξημένη απαρτία των τριών τε¬ 
τάρτων (3/4) του συνόλου των μελών, μη περιλαμβανομένου 
του προέδρου, και απόλυτη πλειοψηφία των παρόντων με¬ 
λών. 

6. Οι αποφάσεις ή γνώμες του συμβουλίου πλήρως αι¬ 
τιολογημένες διατυπώνονται σε πρακτικά, τα οποία μονο- 
γράφονται αρχικά στο τέλος της συνεδρίασης απ’ όλα τα συμ- 
μετέχοντα μέλη και αφού καθαρογραφούν επικυρώνονται προ 
της ημερήσιας διάταξης στην αμέσως επόμενη συνεδρίαση. 

Η διατύπωση των πρακτικών είναι συνοπτική και πλήρης 
χωρίς να διατυπώνονται σε αυτά οι συζητήσεις των μελών, 
εκτός αν ζητηθεί ειδικά η διατύπωση αυτολεξεί ορισμένης 
πρότασης, γνώμης ή φράσης από μέλος του. 

Στα πρακτικά αναγράφονται τα ονόματα των μελών που 
πήραν μέρος στη συνεδρίαση, όπως επίσης και αυτών που 
απούσιασαν, η ώρα, ημερομηνία, ημέρα και ο τόπος συνε¬ 
δρίασης, τυχόν συμμετοχή αναπληρωματικών μελών σε αντι¬ 
κατάσταση κωλυομένων τακτικών και, τέλος η διατύπωση 
των απόψεων των μελών που μειοψήφισαν. 

7. Τα πρακτικά του συμβουλίου αφού καθαρογραφούν αρ¬ 
χειοθετούνται κατ' αυξοντα αριθμό, βιβλιοδετούνται στο τέ¬ 
λος του χρόνου και τηρούνται από το τμήμα διοικητικών υπο¬ 
θέσεων της λέσχης. Των πρακτικών μπορεί να λάβει γνώση 
κάθε ενδιαφερόμενος που έλκει έννομο συμφέρον και μετά 
από γραπτό αίτημα, μπορεί, κατά την κρίση του προέδρου, 
να χορηγηθεί και κυρωμένο αντίγραφο. 

Άρθρο 4. 

Αρμοδιότητες του Διοικητικού Συμβουλίου 

1. Το Δ.Σ. είναι το κυρίαρχο όργανο της Λέσχης, χαράσ- 
σει τη γενική πολιτική της και ασκεί όλες τις αρμοδιότητες 
πλην εκείνων που έχουν ειδικά ανατεθεί με το διάταγμα αυτό 
σε άλλο όργανο. Ασκεί ιδίως τις εξής αρμοδιότητες : 

α) προτείνει στον Υπουργό Εθνικής Παιδείας*και Θρη¬ 
σκευμάτων για όλα τα θέματα παροχών και διευκολύσεων 
προς τους σπουδαστές, ως και τον τρόπο και τις προϋπο¬ 
θέσεις, σίτισης, στέγασης, λήψης σπουδαστικο>ν δανείων και 
λοιπών παροχών. 

β) αποφασίζει για όλα τα θέματα εκμετάλλευσης ή εκ¬ 
ποίησης των περιουσιακών στοιχείων της λέσχης, προμη¬ 
θειών κάθε είδους, μηχανολογικού εξοπλισμού, οργάνων, 
επίπλων, σκευών, βιβλίων και άλλων υλικών αναλωτών και 
μή αναλωτών που είναι απαραίτητα για τις ανάγκες της λέ- 

<*χης· 

γ) εγκρίνει τη μίσθωση, ή αγορά χώρων και εγκαταστά¬ 
σεων ή παραχωρεί τέτοιους χώρους για την οργάνωση και 
λειτουργία : αναψυκτηρίων, εντευκτηρίων, πολιτιστικών 
κ.λ.π. εκδηλώσεων ορίζει τον τρόπο, τις διαδικασίες και 
τους υπεύθυνους που θα λειτουργούν τις εκμεταλλεύσεις αυ¬ 
τές. 

8) επιλέγει και εισηγείται στον Υπουργό Εθνικής Παι¬ 
δείας και Θρησκευμάτων, ύστερα από πλήρη οικονομοτε¬ 
χνική μελέτη, την ανάληψη συγκεκριμένης επιχειρηματικής 
δραστηριότητας της παραγράφου 2 του άρθρου 1 του πα¬ 
ρόντος και προβαίνει σε αναθέσεις ή εξουσιοδοτήσεις των 
διαφόρων οργάνων του ή στη συγκρότηση επιτροπών για την 
κίνηση όλων των απαιτουμένων διαδικασιών και την εκ¬ 
πόνηση μελετών που θα το διευκολύνουν στην απόφαση για 
την ανάληψη της επιχειρηματικής δραστηριότητας. 

ε) προβαίνει στη σύναψη κάθε είδους συμφωνιών με ι¬ 
διώτες προμηθευτές ή συνεταιρισμούς και βιοτεχνίες για την 
προμήθεια των αναγκαίων ειδών και υλικών προς εκπλή¬ 
ρωση των σκοπών και την αποτελεσματική λειτουργία της 
λέσχης. 

στ) εγκρίνει τον εσωτερικό κανονισμό λειτουργίας της 
λέσχης. 

ζ) συγκροτεί επιτροπές για τη μελέτη, εισήγηση ή επί¬ 
λυση διαφόρων θεμάτων, την προμήθεια ή παραλαβή κάθε 
είδους υλικών και εξοπλισμού κ.λ.π. 

η) ψηφίζει τον ετήσιο προϋπολογισμό της λέσχης και τις 
έκτακτες ή συμπληρωματικές πιστώσεις που δεν προβλέ- 
πονται στον προϋπολογισμό και υποβάλλει στον Υπουργό 
Εθνικής Παιδείας και Θρησκευμάτων για τελική έγκριση. 

θ) εγκρίνει τη χορήγηση προκαταβολών με απόδοση λο¬ 
γαριασμού και ορίζει υπόλογους διαχειριστές. 

ι) εισηγείται στον Υπουργό Εθνικής Παιδείας και Θρη¬ 
σκευμάτων γιά οριστική έγκριση τον ισολογισμό και τον απο¬ 
λογισμό χρήσης της προηγούμενης οικονομικής περιόδου της 
λέσχης. 

ια) προκηρύσσει και χορηγεί τα διάφορα βραβεία και υπο¬ 
τροφίες στους σπουδαστές τηςλέσχης. 

ιβ) αποδέχεται δωρεές, κληρονομιές, κληροδοσίες και 
κληροδοτήματα προς τη λέσχη και προβαίνει στη δημοσίευση 
στην Εφημερίδα της Κυβερνήσεως των σχετικών πράξεων 
αποδοχής. 

ιγ) αναθέτει με πράξεις του στον πρόεδρο της λέσχης την 
άσκηση συγκεκριμένων αρμοδιοτήτων πέραν από εκείνες του 
άρθρου 5 του παρόντος. 

ιδ) αποφασίζει, τέλος, για κάθε θέμα που σχετίζεται με 
την λειτουργία της λέσχης και την εκπλήρωση των σκο¬ 
πών της. 

'Αρθρο 5. 

Αρμοδιότητες προέδρου του Δ.Σ. 

Ο πρόεδρος του Δ.Σ. σε συνεργασία και με την επικουρία 
του προϊσταμένου των διοικητικών υπηρεσιών μεριμνά για 
την εκτέλεση των αποφάσεων του Δ.Σ. Ειδικώτερα ο Πρό¬ 
εδρος ασκεί τις εξής αρμοδιότητες : 

1. Καταρτίζει την ημερήσια διάταξη, συγκαλεί το συμ¬ 
βούλιο, προεδρεύει των συνεδριάσεών του, εισηγείται τα θέ¬ 
ματα της ημερήσιας διάταξης και μεριμνά για την κανονι¬ 
κότητα των λαμβανομένων αποφάσεων. 


2. Μπορεί, μετά από έγκριση του Δ.Σ. να μετέχει και να 
προερευει των συνεδριάσεων διαφόρων επιτροπών της λέ¬ 
σχης η των συμβουλίων διοίκησης και διαχείρισης των ανα- 
λαμβανομένων επιχειρηματικών δραστηριοτήτων. 

3. Υπογράφει όλα τα εξερχόμενα έγγραφα της λέσχης, τα 
χρηματικά εντάλματα, τακτικά ή προπληρωμής ως και τις 
αποφάσεις εκδόσεώς τους, ανεξάρτητα από ποσόν, τις δια- 
κηρυξεις προς τον τύπο των κάθε φύσης δημοπρασιών (πλει¬ 
οδοτικών ή μειοδοτικών), τις συναπτόμενες συμβάσεις προ¬ 
μήθειας υλικών και εξοπλισμού της λέσχης, τους τίτλους εί- 
σπραξης χρημάτων όπως και κάθε άλλο έγγραφο που σχετί¬ 
ζεται με την εκτέλεση του προϋπολογισμού της λέσχης. 

4. Υπογράφει και κινεί όλες τις διαδικασίες ολοκλήρωσης 
όλων των υπηρεσιακών μεταβολών του προσωπικού της λέ- 

5. Χορηγεί με πράξεις άδειες απουσίας και αναρρωτικές 
του διοικητικού προσωπικού της λέσχης. 

6. Ορίζει, ύστερα από απόφαση του Δ.Σ. υπόλογους δια¬ 
χειριστές και εγκρίνει επ’ ονόματί τους την χορήγηση προ¬ 
καταβολών , με απόδοση λογαριασμού, για τηναντιμετώ- 
πιση τρεχουσών ή άμεσων και επειγουσών πληρωμών. 

7. Ασκεί πειθαρχική δικαιοδοσία σύμφωνα με τις κεί¬ 
μενες διατάξεις. 

8. Μπορεί με αποφάσεις του να αναθέτει ή να εκχωρεί την 
άσκηση ορισμένων αρμοδιοτήτων του στον προϊστάμενο των 
διοικητικών υπηρεσιών. 

ΚΕΦΑΛΑΙΟ ΔΕΥΤΕΡΟ 
Διάρθρωση υπηρεσιών της λέσχης-αρμοδιότητες 

Άρθρο 6. 

Διάρθρωση διοικητικών υπηρεσιών 

1. Οι διοικητικές υπηρεσίες της σπουδαστικής λέσχης συγ 
κροτούνται από τα εξής τμήματα και γραφεία : 

α) τμήμα διοικητικών υποθέσεων 
β) τμήμα οικονομικών υποθέσεων 
γ) τμήμα μελετών, οργάνωσης και προγραμματισμού 
δ) γραφείο πληροφοριών και δημοσίων σχέσεων 
ε) γραφείο συντήρησης 

Τα γραφεία αυτά υπάγονται στο τμήμα διοικητικών υπο¬ 
θέσεων 

2. Των διοικητικών υπηρεσιών προΐσταται διοικητικός 
υπάλληλος ΑΤ κατηγορίας 3ου ή 4ου βαθμού και σε περί¬ 
πτωση έλλειψης με 5ο βαθμό. Τον προϊστάμενο απόντα ή 
κωλυόμενο αναπληρώνει στα καθήκοντά του διοικητικός 
υπάλληλος με κατώτερο βαθμό που ορίζεται με απόφαση του 
προέδρου της λέσχης. 

Άρθρο 7. 

Αρμοδιότητες προϊσταμένου διοικητικών υπηρεσιών 
της λέσχης 

1. Ο Προϊστάμενος των διοικητικών υπηρεσιών της λέ¬ 
σχην τη ν εποπτεία και τον έλεγχο όλων τωνυπηρεσιών 
της λέσχης, είναι υπεύθυνος απέναντι στον πρόεδρο και του 
Δ.Σ. για την κανονική και εύρυθμη λειτουργία των υπηρε¬ 
σιών που προίσταται και για την τήρηση των διατάξεων του 
εσωτερικού κανονισμού και των άλλων διατάξεων που διέ- 
πουν τη λειτουργία της λέσχης. 

2. Παρίσταται ενώπιον του Δ.Σ., εισηγείται διάφορα δι¬ 
οικητικά θέματα και εκφέρει γνώμη χωρίς δικαίωμα ψή¬ 
φου. 

3. Λαμβάνει γνώση της εισερχόμενης και εξερχόμενης αλ¬ 
ληλογραφίας και την κατανέμει μεταξύ των τμημάτων και 
των γραφείων. 

4. Ελέγχει και μονογραφεί όλα τα σχέδια των εξερχομέ- 
νων εγγράφων. 

5. Ασκεί πειθαρχική δικαιοδοσία σύμφωνα με τις κεί¬ 
μενες διατάξεις. 

6. Συντάσσει τις υπηρεσιακές εκθέσεις όλων των διοικη¬ 
τικών και τεχνικών υπαλλήλων της λέσχης. 

7. Υπογράφει αυτοτελώς τα έγγραφα που εξουσιοδοτεί¬ 
ται από τον πρόεδρο της λέσχης. 

8. Ασκεί κάθε άλλη αρμοδιότητα που του ανατίθεται από 
το Δ.Σ. τον πρόεδρο της λέσχης ή την κείμενη νομοθεσία. 

Άρθρο 8. 

Αρμοδιότητες των διοικητικών υπηρεσιών της λέσχης 

1. Τα τμήματα και γραφεία που συγκροτούν τις διοικη¬ 
τικές υπηρεσίες της λέσχης ασκούν τις ακόλουθες αρμοδιό¬ 
τητες : 

Α. Τμήμα διοικητικών υποθέσεων 

Χειρίζεται όλα τα θέματα που έχουν σχέση με τον διορι¬ 
σμό το πειθαρχικό δίκαιο και την υπηρεσιακή κατάσταση του 
οποιασδήποτε φύσης και σχέσης εργασίας προσωπικού της 
λέσχης. Τηρεί τους ατομικούς-υπηρεσιακούς φακέλλους ή 
μητρώα και λοιπά στοιχεία ως και θέματα μετεκπαίδευσης 
του παραπάνω προσωπικού. Τηρεί τα βιβλία κοινού και εμ- 
πιστευτικού πρωτοκόλλου και διακινεί, δακτυλογραφεί και 
διεκπεραιώνει την αλληλογραφία και λοιπά στοιχεία της αρ- 
μοδιότητάς του. Μεριμνά για τον εφοδιασμό των σπουδα¬ 
στών με τα κάθε φύσης έντυπα, ταυτότητες κ.λ.π. που είναι 
απαραίτητα για τη λήψη των παροχών του άρθρου 31 του 
404/1983 και την διαπίστωση της συνδρομής των προϋπο¬ 
θέσεων για την θεμελίωση του δικαιώματος των παροχών 
αυτών ως και την παρακολούθηση της ορθώς εφαρμογής των 
οικείων διατάξεων και του χρόνου διάρκειας αυτών. 

Β. Τμήμα οικονομικών υποθέσεων 

Μεριμνά : για την κατάρτιση και παρακολούθηση εκτέ¬ 
λεσης του προϋπολογισμού της λέσχης, την κατάρτιση του 
ισολογισμού και απολογισμού την παρακολούθηση των δω¬ 
ρεών, κληρονομιών, κληροδοσιών και κληροδοτημάτων που 
καταλείπονται υπέρ της λέσχης, την κατάρτιση των μισθο- 
λογικών καταστάσεων και την καταβολή των μισθών και απο¬ 
ζημιώσεων του προσωπικού της λέσχης ως και κάθε θέμα 
που έχει σχέση με την διαχείριση των πόρων και της περιου¬ 
σίας της λέσχης. 

Χειρίζεται όλα τα θέματα προμηθειών, διαχείρισης και ε¬ 
φοδιασμού της λέσχης με όλα τα είδη και υλικά εκείνα που εί¬ 
ναι απαραίτητα για τη λειτουργία και την εκπλήρωση της 
αποστολής της. 

Ειδικότερα λειτουργικά και θέματα αρμοδιοτήτων ως και 
λεπτομέρειες για τη διαχείριση των πόρων της λέσχης ρυ¬ 
θμίζονται στον εσωτερικό κανονισμό της λέσχης. 


οργάνωση και λειτουργία βιβλιοθήκης και αναγνωστηρίου 
για τους σπουδαστές του ΤΕΙ, την συλλογή και επεξεργα¬ 
σία στατιστικών στοιχείων που αφορούν τη λέσχη και λοιπά 
θέματα που από τη φύση τους ανάγονται στην αρμοδιότητα 
του τμήματος αυτού. 

Δ. Γραφείο πληροφοριών - δημοσίων σχέσεων 

Συγκεντρώνει και κωδικοποιεί όλα τα στοιχεία και τις 
πληροφορίες που έχουν σχέση με την οργάνωση και λειτουρ¬ 
γία της λέσχης, τις παροχές και διευκολύνσεις των σπουδα¬ 
στών τα επιτεύγματα από την επιχειρηματική δραστηριό¬ 
τητα της λέσχης και με τους γενικότερους κοινωνικούς, μορ¬ 
φωτικούς και ψυχαγωγικούς στόχους της λέσχης. Χειρί¬ 
ζεται θέματα διεθνών σχέσεων και σπουδαστικών ανταλλα¬ 
γών. Οργανώνει διάφορες συναντήσεις, συντεντεύξεις και 
άλλο πληροφοριακό υλικό για την προβολή του έργου της 
λέσχης, τυπώνει σχετικά ενημερωτικά φυλλάδια σε συνεργα¬ 
σία με το γραφείο πληροφοριών και δημοσίων σχέσεων του 
ΤΕΙ και τα κυκλοφορεί μεταξύ των σπουδαστών και των υπη¬ 
ρεσιών του ΤΕΙ. 

Ε. Γραφείο συντήρησης 

Μεριμνά για την επισκευή συντήρηση και έλεγχο ασφα¬ 
λείας όλων των εγκαταστάσεων της λέσχης. 

ΚΕΦΑΛΑΙΟ ΤΡΙΤΟ 
Μεταβατικές διατάξεις 

Άρθρο 9. 

Πρώτη συγκρότηση του Δ.Σ. της λέσχης. 

1. Κατά την πρώτη εφαρμογή του διατάγματος αυτού οι 
προτάσεις του συμβουλίου κάθε σχολής και των οικείων σπου¬ 
δαστικών συλλόγων για την συγκρότηση του Δ.Σ. της λέ¬ 
σχης υποβάλλονται στον Υπουργό Εθνικής Παιδείας και 
Θρησκευμάτων με φροντίδα του προέδρου του οικείου ΤΕΙ, 
μέσα σε 30 ημέρες από τότε που θα τους ζητηθεί. 

2. Η θητεία του Δ.Σ. της λέσχης κατά την πρώτη ε- 
φαρμογή του παρόντος, εφόσον ο διορισμός του γίνει μέχρι 
τέλους Δεκεμβρίου, λήγει με τη λήξη του ακαδημαϊκού έτους 
κατά τη διάρκεια του οποίου έγινε ο διορισμός, άλλως με τη 
λήξη του επόμενου ακαδημαϊκού έτους από αυτό κατά τη 
διάρκεια του οποίου έγινε ο διορισμός του. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του διατάγματος αυ¬ 
τού, 

Αθήνα, 13 Νοεμβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΕΘΝ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Ο ΑΝΑΠΑ. ΥΠΟΥΡΓ. ΟΙΚΟΝΟΜΙΚΩΝ 

ΑΠΟΣΤΟΛΟΣ ΚΛΚΛΛΜΑΝΗΣ ΔΗΜ. ΤΧΟΜΑΑΖ 


Γ. Τμήμα μελετών - οργάνωσης και προγραμματισμού 

Μίεριμνα: για την σχεδίαση και τήρηση του προϋπολογι¬ 
σμού δημοσίων επενδύσεων της λέσχης, τη μελέτη και έ¬ 
ρευνα της μορφής και της έκτασης των χώρων που απαι¬ 
τούνται για την σίτιση, στέγαση, άθληση και ψυχαγωγία των 
σπουδαστών και τις λειτουργικές ανάγκες της λέσχης, τον 
προγραμματισμό για την προμήθεια του απαραίτητου εξο¬ 
πλισμού και την παρακολούθηση και εφαρμογή των προ¬ 
γραμμάτων δημοσίων επενδύσεων, την συγκέντρωση κάθε 
φύσης πληροφοριών και λοιπών εντύπων που αφορούν στην 
επαγγελματική αποκατάσταση και τον επαγγελματικό προ¬ 
σανατολισμό των αποφοίτων του ΤΕΙ, την ταξινόμηση και 
επεξεργασία των στοιχείων αυτών και παρουσίασή τους σε 
εώικά εύχρηστα και προσιτά στους σπουδαστές έντυπα, την 


<*) 

ΠΡΟΕΔΡΙΚΟ ΔΙΑΤΑΓΜΑ ΥΠ* ΑΡΙΘ. 498 

Κανονισμός σπουδών στα Τ.Ε.Ι. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις της παραγρ. 4 του άρθρου 27 σε συνδυα¬ 
σμό με εκείνες του άρθρου 33 του Ν. 1404/83 «Δομή και 
λειτουργία των Τεχνολογικών Εκπαιδευτικών Ιδρυμάτων 
(Τ.Ε.Ι.)» (ΦΕΚ 173 τ. Α') 

* Την υπ αριθμ. 695/1984 γνωμοδότηση του Συμβου¬ 
λίου της Επικράτειας με πρόταση του Υπουργού Εθνικής 
Παιδείας και Θρησκευμάτων, αποφασίζουμε : 

ΚΕΦΑΛΑΙΟ ΠΡΩΤΟ 

Σπουδαστές ΤΕΙ, Εγγραφές, Κύκλοι Σπουδών, 
Μαθήματα 

Άρθρο 1. 

Σπουδαστές Τεχνολογικών Εκπαιδευτικών Ιδρυμάτων - 
Εγγραφές 

1. Σπουδαστές ΤΕΙ καθίστανται όσοι εγγράφονται σ’ αυτά 
μετά από εισαγωγή, μετεγγραφή ή κατάταξη σύμφωνα με 
τις κείμενες διατάξεις. 

2. Οι εγγραφές των νεοεισαγομένων σπουδαστών γί¬ 
νονται στο οικείο τμήμα της σχολής μέσα στα χρονικά όρια 
που ορίζονται εκάστοτε με τις υπουργικές αποφάσεις για την 
εισαγωγή νέων σπουδαστών και με βάση τα δικαιολογητικά 
που ορίζονται στις ίδιες αποφάσεις. 

Για όσους προέρχονται από μετεγγραφή ή κατάταξη για 
την εγγραφή τους απαιτείται η έκδοση σχετικής απόφασης 
του τμήματος σύμφωνα με τις κείμενες διατάξεις. 

3. Για λόγους εξαιρετικής ανάγκης, όπως παρατεταμένη 
θεομηεία, σοβαρή ασθένεια, στράτευση ή απουσία στο εξω¬ 
τερικό, είναι δυνατή η εγγραφή σπουδαστή που καθυστέ¬ 
ρησε να εγγραφεί μέσα στις προθεσμίες της προηγούμενης 
παραγράφου του άρθρου αυτού με αιτιολογημένη απόφαση 
τουσυμβουλίου της σχολής, ύστερα από αίτηση του ενδιαφε¬ 
ρομένου σπουδαστή η οποία υποβάλλεται σε αποκλειστική 
προθεσμία τριάντα (30) ημερών από τη λήξη της προθε¬ 
σμίας εγγραφής και στην οποία εκτίθενται και οι λόγοι της 
καθυστέρησης. Σπουδαστής που δεν γράφτηκε ούτε με την 
διαδικασία του προηγούμενου εδαφίου αυτής της παραγρά¬ 
φου, χάνει το δικαίωμα εγγραφής του στα ΤΕΙ. 

4. Σπουδαστής που έχει εγγραφεί και παρακολουθεί μα¬ 
θήματα σ’ ορισμένο ΤΕΙ δεν μπορεί να είναι συγχρόνως σπου¬ 
δαστής και σε άλλο τριτοβάθμιο εκπαιδευτικό ίδρυμα. 

Άρθρο 2. 

Ανανέωση εγγραφής 

1. Με την επιφύλαξη της παρ. 6 του άρθρου 27 του Ν. 
1404/1983,0 σπουδαστής υποχρεούται ανά εξάμηνο σε ανα¬ 
νέωση εγγραφής. Η ανανέωση γίνεται μία εβδομάδα του¬ 
λάχιστον πριν από την έναρξη των μαθημάτων του εξαμή¬ 
νου με ειδική έντυπο δήλωση που διατίθεται από το τμήμα. 

2. Σπουδαστής που δεν ανανέωσε την εγγραφή του για 
δύο (2) συνεχόμενα ή για τρία (3) μη συνεχόμενα εξάμηνα 
σπουδών, χάνει τη δυνατότητα να συνεχίσει τις σπουδές του 
στα ΤΕΙ και διαγράφεται από τα μητρώα της σχολής. 

Άρθρο 3. 

Κύκλοι σπουδών, έναρξη, διακοπή και λήξη μαθημάτων 

1. Τη βασική εκπαιδευτική περίοδο στα ΤΕΙ αποτελεί το 
διδακτικό εξάμηνο. Κάθε διδακτικό έτος που αρχίζει την 1η 
Σεπτεμβρίου και λήγει την 5η Ιουλίου, περιλαμβάνει δύο 
αυτοτελή διδακτικά εξάμηνα το χειμερινό και το εαρινό. 

Η διδασκαλία των μαθημάτων του χειμερινού εξαμήνου αρ¬ 
χίζει την πρώτη Δευτέρα μετά τις 19 Σεπτεμβρίου και του 
εαρινού εξαμήνου μετά τη λήξη των εξετάσεων β' περιόδου 
του χειμερινού εξαμήνου. Μεταξύ των δύο εξεταστικών περι¬ 
όδων του χειμερινού εξαμήνου ή μετά τη λήξη της δεύτε¬ 
ρης εξεταστικής περιόδου και μέχρι την έναρξη του εαρινού 
εξαμήνου μπορούν να παρεμβάλλονται ημέρες ελεύθερες μα¬ 
θημάτων. 

2. Κατά τη διάρκεια των εξαμήνων ααθήματα και εξε¬ 
τάσεις δεν διεξάγονται τις επίσημες εορτές και διακοπές που 
ορίζονται στον εσωτερικό κανονισμό των ΤΕΙ. 

3. Οι ακριβείς ημερομηνίες έναρξης και λήξης των μα¬ 
θημάτων, των εξετάσεων και των διακοπών του επόμενου δι¬ 


δακτικού έτους, καθορίζονται, κατ’ εφαρμογήν των διατά¬ 
ξεων του παρόντος άρθρου σε συνδυασμό μ* εκείνες του άρ¬ 
θρου 27 του Ν. 1404/83, από το συμβούλιο του ΤΕΙ και ανα¬ 
κοινώνονται με ευθύνη του Αντιπροέδρου κάθε ΤΕΙ, ενιαία 
για όλες τις σχολές του ΤΕΙ το αργότερο μέχρι τέλος Ιου¬ 
νίου κάθε έτους. 

ΚΕΦΑΛΑΙΟ ΔΕΤΤΕΡΟ 
Οργάνωση Σπουδών, Μορφές Διδασκαλίας, 

Εκπ/κές Εκδρομές 

Άρθρο 4. 

Οργάνωση μαθημάτων-Προγράμματα Σπουδών. 

1. Οι σπουδαστές στα ΤΕΙ οργανώνονται με βάση το ε¬ 
ξαμηνιαίο μάθημα. Τα μαθήματα του προγράμματος σπου¬ 
δών κάθε τμήματος διακρίνονται σε γενικά υποχρεωτικά, κατ’ 
επιλογήν υποχρεωτικά και προαιρετικά, ως εξής : 

α) γενικά υποχρεωτικά μαθήματα είναι τα μαθήματα υπο¬ 
δομής και τα βασικά μαθήματα της ειδικότητας τα οποία εί¬ 
ναι υποχρεωτικά για όλους τους σπουδαστές του τμήματος. 

β) κατ’ επιλογήν υποχρεωτικά μαθήματα είναι μαθήματα 
ειδικότητας που επιλέγονται από τους σπουδαστές από πί¬ 
νακα περισσοτέρων μαθημάτων. Τα μαθήματα αυτά μπορεί 
να είναι ομαδοποιημένα, οπότε ο σπουδαστής επιλέγει υπο¬ 
χρεωτικά όλα τα μαθήματα μιάς ομάδας εκτός εάν είναι α¬ 
δύνατη η διδασκαλία όλων των μαθημάτων μιάς ομάδας. Στην 
περίπτωση αυτή γίνεται ελεύθερη επιλογή για τη συμπλήρω¬ 
ση των μαθημάτων της ομάδας. Εάν έχουν οριστεί κατευ¬ 
θύνσεις, τα μαθήματα που τις χαρακτηρίζουν είναι ομαδο- 
ποιημένα. 

γ) προαιρετικά μαθήματα είναι μαθήματα γενικής μόρ¬ 
φωσης ή μαθήματα εμβάθυνσης υποδομής ή διεπιστημονικά. 

2. Κάθε μάθημα του προγράμματος σπουδών του τμή¬ 
ματος χαρακτηρίζεται από έναν αριθμό διδακτικών μονά¬ 
δων (δ.μ.). Η διδακτική μονάδα αντιστοιχεί σε μιά εβδο¬ 
μαδιαία ώρα διδασκαλίας, για όλα τα μαθήματα του τμή¬ 
ματος. Η πτυχιακή εργασία χαρακτηρίζεται από 10 μέχρι 
15 δ.μ. Στις εκπ/κές επισκέψεις δεν αντιστοιχούν διδακτι¬ 
κές μονάδες. 

3. Για τη λήψη του πτυχίου του τμήματος ορίζεται για τα 
κατ’ επιλογήν υποχρεωτικά μαθήματα καθώς και για τα προ¬ 
αιρετικά μαθήματα ένας ελάχιστος συνολικός αριθμός διδα¬ 
κτικών μονάδων της παραγράφου 2 του άρθρου αυτού. 

Ειδικότερα με βάση το περίγραμμα σπουδών και τη δέ¬ 
σμευση του εδαφίου (γ) της παραγ. 5 του άρθρου αυτού κα¬ 
θορίζεται ο αριθμός των διδακτικών μονάδων για τα κατ’ 
επιλογή υποχρεωτικά και προαιρετικά μαθήματα. 

4. Εάν οι γνώσεις που παρέχονται σ’ ένα μάθημα είναι 
προϋπόθεση επιτυχούς παρακολούθησης ενός άλλου μαθή¬ 
ματος, το πρώτο μάθημα χαρακτηρίζεται ως προαπαιτού- 
μενο του δεύτερου. 

Ένα μάθημα μπορεί να είναι ταυτόχρονα και προαπαιτού- 
μενο ενός μαθήματος και εξαρτώμενο από άλλο μάθημα. Για 
κάθε μάθημα μπορεί να υπάρχουν μέχρι δύο (2) προαπαι- 
τούμενα μαθήματα και σε κάθε πραπαιτούμενο αντιστοιχούν 
μέχρι δύο (2) εξαρτώμενα μαθήματα. 

Τα αλληλοσυνδεόμενα με τον τρόπο αυτό μαθήματα σχη¬ 
ματίζουν ομάδες που περιλαμβάνουν μέχρι τρία (3) μαθήματα 
και δεν έχουν μεταξύ τους κοινά μαθήματα. 

Ο ολικός αριθμός των προαπαιτουμένων κυμαίνεται μεταξύ 
20 % και 25 % και ο ολικός αριθμός των αλληλοσυνδεομέ- 
νων μαθημάτων μεταξύ 36 % και 45 % του συνόλου των 
υποχρεωτικών μαθημάτων του τμήματος. 

5. 11 γενική συνέλευση του τμήματος αποφασίζει, με βάση 
το περίγραμμα του προγράμματος σπουδών για : α) τον 
καταρχήν διαχωρισμό των μαθημάτων σε θεωρητική, φρον¬ 
τιστηριακή και εργαστηριακή μορφή διδασκαλίας, β) την ει¬ 
δικότερη ανάλυση του περιγράμματος και των εβδομαδι¬ 
αίων ωρών κάθε μαθήματος και γ) τα προαπαιτούμενα και τα 
εξαρτώμενα από αυτά μαθήματα κατά τις διακρίσεις της 
παραγρ. 3 του άρθρου αυτού. 

Τέλος, η γενική συνέλευση του τμήματος κατά την κατα¬ 
νομή των μαθημάτων του τμήματος ανά εξάμηνο σπουδών, 
σύμφωνα με την παράγρ. 1/β του άρθρου 26 του ν. 1404/83, 
μεριμνά ώστε : 

α) τα τυπικά προγράμματα των τριών πρώτων εξαμή¬ 
νων σπουδών να μην περιλαμβάνουν κατ’ επιλογήν υποχρεω¬ 
τικά μαθήματα, 

β) να διασφαλίζεται η ορθή αλληλουχία μεταξύ των 
προαπαιτουμένων και των εξαρτημένων από αυτά μαθημά¬ 
των και 

γ) το τυπικό πρόγραμμα κάθε εξαμήνου σπουδών να 
περιέχει μαθήματα με συνολικό αριθμό εβδομαδιαίων διδα¬ 
κτικών ωρών 30 έως 34. Υπέρβαση του ορίου αυτού δικαιο¬ 
λογείται μόνο αν μεγάλο μέρος του διδακτικού έργου σ’ αυτό 
το εξάμηνο σπουδών προσφέρεται με τη μορφή εργαστηρια¬ 
κών ή πρακτικών ασκήσεων ή επισκέψεων . Τά μαθήματα 
των τυπικών προγραμμάτων χαρακτηρίζονται από το εί¬ 
δος τους (γενικά υποχρεωτικά, κατ’ επιλογήν υποχρεωτικά, 
προαιρετικά) και από τις μορφές διδασκαλίας τους (θεωρία, 
εργαστήρια κ.λ.π.) 

6. Εαν στο πρόγραμμα σπουδών του τμήματος περιλα¬ 
μβάνονται και μαθήματα που ανήκουν στο γνωστικό πε¬ 
δίο τμήματος ή ομάδας μαθημάτων άλλου τμήματος, για 
την κατάρτιση του προγράμματος σπουδών του τμήματος, 
αναφορικά με τα μαθήματα αυτά, σύμφωνα με τις ρυθμί¬ 
σεις, της προηγούμενης παραγράφου του άρθρου αυτού, και 
κατ’ ανάλογη εφαρμογή της παραγράφου 4 του άρθρου 26 
Ν. 1404/83 απαιτείται η σύμφωνη γνώμη της Γενικής 
Συνέλευσης του οικείου γενικού τμήματος ή της οικείας 
ομάδας μαθημάτων. Εαν δεν γίνει δυνατή η επίτευξη συμ¬ 
φωνίας, η οριστική απόφαση λαμβάνεται από το συμβού¬ 
λιο της σχολής, προκειμένου για τμήματα και ομάδες μα¬ 
θημάτων της ίδιας σχολής, προκειμένου για τμήματα 
και ομάδες μαθημάτων της ίδιας σχολής, ή από το συμβού¬ 
λιο του ΤΕΙ σε διαφορετική περίπτωση. 

7. Το αργότερο δέκα (10) ημέρες πριν από την έναρξη 
των μαθημάτων κάθε διδακτικού εξαμήνου, συντάσσεται με 
τη φροντίδα του συμβουλίου του τμήματος και ανακοινώ¬ 
νεται με ευθύνη του προϊσταμένου του τμήματος, το εβδο¬ 
μαδιαίο ωρολόγιο πρόγραμμα μαθημάτων του τμήματος το 
οποίο περιέχει : 

α) Τα τυπικά προγράμματα σπουδών κάθε εξαμήνου. 

β) τα μέλη του ΕΠ και ΕΕΠ που θα διδάξουν κάθε 
μάθημά των τυπικών προγραμμάτων και 

γ) την ημέρα, την ώρα και την αίθουσα ή το χώροπου 
θα πραγματοποιηθεί κάθε μάθημα. Κατά την κατάρτιση 
του εβδομαδιαίου ωρολογίου προγράμματας κάθε τμήμα¬ 
τος λαμβάνεται πρόνοια, ώστε να συμπίπτει ελεύθερος χρό¬ 
νος 3 - 4 ωρών σε συγκεκριμένη ημέρα της εβδομάδας που 

χρησιμοποιείται για τη οΐίγχΧιση των οργάνων τοι> τμή¬ 
ματος ή συνελεύσεων των μελών του ΤΕΙ. 

8. α) Τα τυπικά προγράμματα των εξαμήνων σπουδών 
του τμήματος είναι ενδεικτικά και όχι υποχρεωτικά για 
τους σπουδαστές του τμήματος, Με την επιφύλαξη της 
παραγ. 1 περίπτ. α του άρθρου αυτού, ο σπουδαστής μπο- 
ρε για κάθε διδακτικό εξάμηνο να καταρτίζει το ατομικό 
του πρόγραμμα σπουδών το οποίο περιλαμβάνει τα μαθή¬ 
ματα που επιθυμεί και πρόκειται να παρακολουθήσει κατά 


το εξάμηνο αυτό. Σχετική δήλωση υποβάλλουν στο τμήμα 
όλοι οι σπουδαστές του ταυτόχρονα με την εγγραφή ή ανανέω¬ 
ση εγγραφής τους. 

Μέσα σε δυο εβομάδες από την έναρξη των μαθημάτων 
του εξαμήνου ο σπουδαστής έχει τη δυνατότητα τροποποίη¬ 
σης της αρχικής δήλωσής του κατά δυο το πολύ μαθήμα¬ 
τα. 

β) Κατά την κατάρτιση του ατομικού προγράμματος 
σπουδών του εξαμήνου ο σπουδαστής λαμβάνει υποχρεω¬ 
τικά πρόνοια ώστε : 

ι) Το σύνολο των εβδομαδιαίων ωρών διδασκαλίας για 
τα μαθήματα που δηλώνει να κυμαίνεται μεταξύ 20 και 
45 ωρών και 

ιι) Να μην δηλώνονται μαθήματα τα προαπαιτούμενα των 
οποίων δεν έχει παρακολουθήσει με επιτυχία ο σπουδαστής 

γ) Εαν στη δήλωση των μαθημάτων που θα παρακολου¬ 
θήσει ο σπουδαστής σ’ ένα εξάμηνο δεν τηρούνται οι όροι 
του προηγούμενου εδαφίου, θεωρείται αυτοδίκαια οτι η δή¬ 
λωση περιλαμβάνει τα μαθήματα του εξάμηνου εισαγωγής, 
προκειμένου για πρωτοεισαγόμενους σπουδαστές και πα- 
λαιότερους σπουδαστές τροποποιείται η δήλωση μαθημά¬ 
των με απόφαση του συμβουλίου ύστερα από συνεννόηση 
με το σπουδαστή. 

9. Σε καμμία περίπτωση ο σπουδαστής, κατ’ εφαρμο¬ 
γήν της περίπτωσης (1ι) του εδαφ. (β) της προηγούμε¬ 
νης παραγράφου, δεν μπορεί να καταστεί πτυχιούχος νωρί¬ 
τερα από την προβλεπόμενη χρονική διάρκεια σπουδών του 
τμήματος. 

Άρθρο 5 

Διδασκαλία ξένων γλωσσών. 

1. Σε κάθε τμήμα των ΤΕΙ διδάσκονται μια ή περισσό¬ 
τερες από τις γλώσσες: αγγλική, γαλλική, γερμανική, ιτα¬ 
λική ή ρωσσική. 

Ανάλογα με το γνωστικό αντικείμενο ή την επαγγελμα¬ 
τική κατεύθυνση αποφοίτων του τμήματος, η διδασκαλία 
της ξένης γλώσσας έχει ως σκοπό να μάθόυν οι σπουδα¬ 
στές τη γλώσσα πολύ καλά ή σε βαθμό που να μπορούν να 
κατανοούν κείμενα της ειδικότητάς τους. 

2. Στο τυπικό πρόγραμμα σπουδών το μάθημα της ξέ¬ 
νης γλώσσας προ βλέπεται σε τέσσερα τουλάχιστον εξάμηνα 
σπουδών. Η ξένη γλώσσα ανήκει στα γενικά υποχρεωτικά 
ή στα κατ’ επιλογήν υποχρεωτικά μαθήματα του τμήματος, 
είναι όμως δυνατό να επιλέγει και ως προαιρετικό μάθημα 
στην περίπτωση που άλλη ξένη γλώσσα έχει δηλωθεί ως 
υποχρεωτική. 

3. Ο πρωτοεισαγόμενος σπουδαστής που κατέχει την 
ξένη γλώσσα, μπορεί να ζητήσει την απαλλαγή του από 
την υποχρέωση παρακολούθησης της γλώσσας αυτής. Για 
το σκοπό αυτό με απόφαση του προϊσταμένου της οικείου 
γενικού τμήματος ανατίθεται σε δυο (2) μέλη του ΕΕΠ 
της αντίστοιχης γλώσσας η εξέταση και εισήγηση στο συμ¬ 
βούλιο του τμήματος για την απαλλαγή του ή μη από την 
παρακολούθηση των μαθημάτων της ξένης γλώσσας για 
ένα η περισσότερα εξάμηνα σπουδών. Προκειμένου για 
την απαλλαγή από την παρακολούθηση εξαμήνων στα οποία 
διδάσκεται κατά κύριο λόγο η ορολογία της ειδικότητας, 
η διμελής εξεταστική επιτροπή ορίζεται με κοινή από¬ 
φαση των προϊσταμένων του τμήματος και του γενικού 
τμήματος και αποτελείται από ένα μέλος του Ε.Π και ένα 
του Ε.Ε.Π. αντίστοιχης γλώσσας. 

Τα εξαμηνιαία μαθήματα ξένης γλώσσας από τα οποία 
απαλλάσσεται ένας σπουδαστής δεν βαθμολογούνται. 

Άρθρο 6 

Μορφές διδασκαλίας, συνδιδασκαλία. 

1. Η εκπαιδευτική διαδικασία κάθε μαθήματος περιλαμβά¬ 
νει μια ή περισσότερες από τις παρακάτω μορφές :θεωρητική 
από έδρας διδασκαλία, σεμινάρια, φροντιστηριακές, πρα¬ 
κτικές και εργαστηριακάές ασκήσεις, ανάθεση εκπόνησης 
εργασιών ατομικά ή ομαδικά και εκπαιδευτικές επισκέψεις 
και εκδρομές. 

2. α) Η θεωρητική ή από έδρας διδασκαλία μαθήματος, 
παρουσιάζει εποπτικά μια ευρεία περιοχή ενός γνωστικού 
αντικειμένου και τον σχετικά μ* αυτή επιστημονικό προ¬ 
βληματισμό. Τμήμα της διδασκαλίας αυτής μπορεί να πε¬ 
ριλαμβάνει και ειδικές ασκήσεις για την εμπέδωση των 
θεωρητικών γνώσεων με τη μορφή εργαστηριακών ασκή¬ 
σεων ύστερα από απόφαση της ομάδας μαθημάτων. Επί¬ 
σης μέρος της ύλης μπορεί ν' ανατίθεται για παρουσίαση 
σε σπουδαστές ατομικά ή ομαδικά. Η συνθετική εφαρμογή 
γνώσεων, μεθόδων και διδαδικασιών γίνεται σε ειδικά επι¬ 
λεγμένα θέματα που αναθέτει ο καθηγητής στούς σπουδα¬ 
στές, κατά ομάδες ή ατομικά. 

β) Τα σεμινάρια στοχεύουν στην επεξεργασία συγκεκρι¬ 
μένων θεμάτων σε μεγαλύτερο βάθος και έκταση με τη 
συνεργασία και καθοδήγηση του διδάσκοντα και την βοή¬ 
θεια σχετικής βιβλιογραφίας. 

γ) Οι Εργαστηριακές και πρακτικές ασκήσεις πραγμα¬ 
τοποιούνται περιοδικά σε κατάλληλους χώρους του ΤΕΙ 
ή χώρους εργασίας στους οποίους οι σπουδαστές κάτω από 
την επίβλεψη και με την καθοδήγηση του εκπαιδευτικού 
προσωπικού εκπαιδεύονται κοιτά μικρές ομάδες στην εφαρ¬ 
μογή θεωρητικών, επαγγελματικών ή τεχνολογικών με¬ 
θόδων, το χειρισμό τεχνικών συστημάτων, τον εθισμό στην 
ομαδική εργασία, τη σύνταξη περιγραφικών εκθέσεων κ. 
λ.π., ώστε ν'αποκτούν τις κατάλληλες δεξιότητες. 

3. α) Σε περιπτώσεις μεγάλου αριθμού ακροατών σπου¬ 
δαστών σ' ένα μάθημα, είναι δυνατή η κατάτμηση δεδομένου 
τμήματος και, αντίστροφα, η συγχώνευση δυο τμημάτων 
για συνδιδασκαλία θεωρητικών κυρίως μαθημάτων, αν ο 
αριθμός είναι μικρός, ύστερα από απόφαση του συμβουλίου 
της σχολής. Σε περίπτωση κατάτμησης τμήματος οι διδά¬ 
σκοντες συντονίζουν μεταξύ τους τη διδακτέα ύλη και στις 
τελικές εξετάσεις του μαθήματος θέτουν κοινά θέματα. 

β) Για τη διεξαγωγή των φροντιστηριακών και εργα¬ 
στηριακών ασκήσεων το τμήμα μπορεί να διασπαστει σε 
μικρότερες ομάδες των είκοσι (20) τουλάχιστον ατόμων, 
ανάλογα με τις δυνατότητες κάθε εργαστηρίου, ύστερα από 
απόφαση της ομάδας μαθημάτων. Σε εξαιρετικές περι¬ 
πτώσεις είναι δυνατή η δημιουργία ομάδων με λιγότερους 
από είκοσι (20) σπουδαστές ύστερα από εισήγηση του 
συμβουλίου του τμήματος και έγκριση του συμβουλίου του 

Τ.Ε.Ι. 


Άρθρο 7 

Διάρκεια διδασκαλίας και ασκήσεων. 

1. Η διάρκεια της ωριαίας διδασκαλίας των θεωρητικών 
μαθημάτων και φροντιστηριακών ασκήσεων, ορίζεται σε 
σαράντα πέντε (45') λεπτά της ώρας μετά τη λήξη της οποίας 
ακολουθεί διάλειμμα δέκα πέντε (15') λεπτών. 

2. Η διάρκεια των ωριαίων πρακτικών και εργαστηρια¬ 
κών ασκήσεων είναι πενήντα πέντε (55") λεπτά. Οι φρο¬ 
ντιστηριακές, εργαστηριακές και πρακτικές ασκήσεις γίνο¬ 
νται χωρίς διάλειμμα μετά από απόφαση της ομάδας μα¬ 
θημάτων. 

3. Η διάρκεια διεξαγωγής των σεμιναρίων ρυθμίζεται 
από τον διδάσκοντα σε συνεννόηση με τους διδασκόμενους. 


Άρθρο 8 

Εκπαιδευτικές εκδρομές. 

1. α) Για την αποτελεσματικότερη εμπέδωση των θεω¬ 
ρητικών γνώσεων των σπουδαστών οργανώνονται, με πρω¬ 
τοβουλία και ευθύνη του τμήματος, εκπαιδευτικές επισκέ¬ 
ψεις και εκδρομές μικρής χρονικής διάρκειας, που δεν μπο¬ 
ρούν να υπερβαίνουν συνολικά τις τρεις (3) συνεχόμενες 
εργάσιμες ημέρες το εξάμηνο, σε χώρους εργασίας και βιο¬ 
μηχανικών εγκαταστάσεων. Η έγκριση παρέχεται σύμφωνα 
με τον εσωτερικό κανονισμό του Τ.Ε.Ι. 

β) Πολυήμερες, ανω των τριών (3) ημερών, εκπαιδευ¬ 
τικές εκδρομές, στο εσωτερικό ή το εξωτερικό, πραγμα¬ 
τοποιούνται μόνο κατά τις διακοπές των Χριστουγέννων, 
του Πάσχα και του καλοκαιριού. 

Η έγκριση παρέχεται από τον υπουργό Εθνικής Παιδείας 
και Θρησκευμάτων ύστερα από εισήγηση του οικείου τμή¬ 
ματος στην οποία περιλαμβάνεται το πρόγραμμα εκπαιδευ¬ 
τικών επισκέψεων και εκτίμηση της απαιτούμενης δαπάνης 
μεταφοράς των σπουδαστών και πρόταση του συμβουλίου 
του οικείου Τ.Ε.Ι. 


Άρθρο 9. 

Προπαρασκευαστικά φροντιστήρια. 

1. Με εισήγηση της Γενικής Συνέλευσης του τμήματος 
και απόφαση του συμβουλίου της σχολής είναι δυνατή η 
διοργάνωση προπαρασκευαστικών φροντιστηρίων για σπου¬ 
δαστές που δεν μπορούν να ανταποκριθούν στις απαιτήσεις 
των μαθημάτων του α' και β' εξαμήνου σπουδών του τμή¬ 
ματος ή της ξένης γλώσσας. Η διοργάνωση των προπαρα¬ 
σκευαστικών φροντιστηρίων μπορεί να γίνει ή σε επίπεδο 
σχολής ή και σε επίπεδο Τ.Ε.Ι. Στην τελευταία περίπτωση 
απαιτείται απόφαση του συμβουλίου του Τ.Ε.Ι. μετά από 
εισηγήσεις των ενδιαφερομένων σχολών. 

2. Τα προπαρασκευαστικά φροντιστήρια διαρκούν ένα δι¬ 
δακτικό εξάμηνο με τρείς (3) το πολύ εβδομαδιαίες διδα¬ 
κτικές ώρες ανά μάθημα. Είναι όμως δυνατή η σύμπτυξή 
τους σε μικρότερο χρονικό διάστημα με ανάλογη αύξηση * 
των εβδομαδιαίων διδακτικών ωρών. Τα προπαρασκευα¬ 
στικά φροντιστήρια γίνονται κατά κανόνα πέρα από το κα¬ 
νονικό ωράριο σπουδών και δεν καταλήγουν σε τελική 
αξιολόγηση της επίδοσης των σπουδαστών. 

3. Η διδασκαλία στα προπαρασκευαστικά φροντιστήρια 
ανατίθεται σε μέλη του Ε.Π. ή Ε.Ε.Π., σύμφωνα με τις 
διατάξεις που αναφέρονται στη διδασκαλία των κανονικών 
μαθημάτων. 


ΚΕΦΑΛΑΙΟ ΤΡΙΤΟ 

Φοίτηση , Έλεγχος Επίδοσης, Επιτυχής Παρακολούθηση 

Άρθρο 10 
Φοίτηση. 

1. Οι σπουδαστές υποχρεούνται να παρακολουθήσουν ό¬ 
λοι τα μαθήματα του προγράμματος σπουδών τους, σύμφω¬ 
να με τη δήλωσή τους και τις ρυθμίσεις της παραγράφου 
8 του άρθρου 4 του διατάγματος αυτού. 

2. Οι προβλεπόμενες ώρες διδασκαλίας κατά εξάμηνο για 
κάθε μάθημα καθορίζονται από την ομάδα μαθημάτων και 
ανακοινώνεται από τον διδάσκοντα στην αρχή κάθε εξα¬ 
μήνου με βάση το ωρολόγιο πρόγραμμα του τμήματος, 
αφού ληφθούν υπόψη οι ημέρες που εύσημα δεν θα πρα¬ 
γματοποιηθούν μαθήματα κατά τη διάρκεια του εξάμηνου, 
σύμφωνα με τις διατάξεις του άρθρου 3 παράγρ. 2 και 3 
του παρόντος διατάγματος. 

3. Σε κάθε περίπτωση, εαν ο αριθμός των ωρών διδα¬ 
σκαλίας που πραγματοποιήθηκαν σε ένα μάθημα είναι για 

οποιονδήποτε λόγο μικρότερος από τα δυο τρίτος (2/3) του 
προβλεπόμενου στο πρόγραμμα σπουδών για όλο το δι¬ 
δακτικό εξάμηνο, το μάθημα αυτό θεωρείται οτι δεν διδά¬ 
χτηκε. Η διαπίστο^ση γίνεται κατά τη λήξη του εξαμήνου 
με πράξη της ομάδας μαθημάτων και ευθύνη του υπεύθυ¬ 
νου αυτής. 

Άρθρο 11 

Βαθμολογική κλίμακα. 

1. Η βαθμολογία σε όλα τα μαθήματα εκφράζεται με 
την αριθμητική κλίμακα: μηδέν έως δέκα (0 - 10). με βά¬ 
ση επιτυχίας το βαθμό πέντε (5). 

2. Ο χαρακτηρισμός της επίδοσης των σπουδαστών κα¬ 
τά μάθημα, καθορίζεται ως εξής : 

από 0 - 3,9 :«κακώς» 
από 4 - 4,9 :«ανεπαρκώς » 
από 5 - 6,9 :καλώς» 
από 7 - 8,4 :«λίαν καλώς» 
από 8,5 - 10 :«άριστα» 

3. Όλοι οι βαθμοί υπολογίζονται και καταχωρούνται με 
προσέγγιση ενός δεκάτου (1/10) της ακέραιας μονάδας. 

Άρθρο 12 

Βαθμοί εργαστηρίου, προόδου και εξετάσεων. 

1. α) Γιατην επιτυχή παρακολούθηση εργαστηριακού μα¬ 
θήματος ή του εργαστηριακού μέρους μεικτού μαθήματος 
απαιτείται ο σπουδαστής να έχει διεξαγάγει με επιτυχία 
τα 80 % των ασκήσεων που πραγματοποιήθηκαν κατά τη 
διάρκεια του εξαμήνου. Την τελευταία εβδομάδα του εξα¬ 
μήνου μπορούν να διεξάγονται συμπληρωματικές εργαστη¬ 
ριακές ή πρακτικές ασκήσεις για όσους σπουδαστές έχουν 
αποτύχει ή απουσιάσει σε ποσοστό μέχρι 15%των πρα- 
γματοποιηθεισών ασκήσεων και μέχρι τη συμπληρώση του 
80%. Τη σχετική απόφαση παίρνει η ομάδα μαθημάτων, 

β) ο βαθμός του εργαστηρίου ή του εργαστηριακού ή 
πρακτικού μέρους μεικτού μαθήματος είναι ανάλογα με τη 
φύση του εργαστηρίου και μετά από απόφαση της ομάδας 
μαθημάτων, ι) ο μέσος όρος όλων των επιμέρους βαθμών 
των ασκήσεων που ο σπουδαστής έχει διεξαγάγει με επιτυ¬ 
χία στα ποσοστά του προηγούμενου εδαφίου, ή 

ιι) οι βαθμοί σε εξατάσεις που διεξάγονται τμηματικά 
ή τελικά σε όλη την ύλη του εργαστηρίου. 

γ) Στο τέλος του εξαμήνου ο διδάσκων καταθέτει στο 
τμήμα τη βαθμολογία του εργαστηρίου ή των πρακτικών 
ασκήσεων που καταχωρείται στο πρωτόκολλο και αρχειο¬ 
θετείται. 

2. α) Ο βαθμός προόδου του σπουδαστή για κάθε μάθημα 
ή μέρος μαθήματος που παρέχεται με τη μορφή θεωρητικής 
διδασκαλίας, εξάγεται από την επίδοση του σπουδαστή καθ' 
όλη τη διάρκεια του εξαμήνου. Η αξιολόγηση της επίδο¬ 
σης του σπουδαστή μπορεί να προκόψει αναλογα με τη φύ¬ 
ση και την ιδιορρυθμία του μαθήματος, από την ενεργή 
συμμετοχή και επίδοση στις φροντιστηριακές ασκή¬ 
σεις του μαθήματος και τα σεμινάρια, όπου προβλέπο- 
νται, από ατομικές ή συλλογικές εργασίες που εκπο¬ 
νούνται κατά τη διάρκεια του εξαμήνου, από τη συμμετοχή 
του στην παρουσίαση ύλης του μαθήματος, όπου πραγμα¬ 
τοποιείται, από γραπτές ή προφορικές εξετάσεις που δεν 
μπορεί να είναι λιγότερες από δυο (2) στη διάρκεια του εξα¬ 
μήνου. 

Οι μορφές αξιολόγησης καθώς και ο τρόπος διοαμόρφω- 
σης του βαθμού προόδου αποφασίζεται από την ομάδα 
μαθημάτων και ανακοινώνεται στην αρχή του εξαμήνου από 
τον υπεύθυνο της Ο.Μ. 


β) Προϋπόθεση για τη συμμετοχή των σπουδαστών σε 
πρόχειρες εξετάζεις κατά τη διάρκεια του εξαμήνου είναι 
η προηγούμενη γραπτή ειδοποίησή τους που ανακοινώνε¬ 
ται πέντε (5) τουλάχιστον ημέρες πριν από την εξέταση. 
Σπουδαστής που δικαιολογημένα (αρρώστεια, ανώτερη βία 
κ.λ.π.) δεν προσήλθε στις εξετάσεις αυτές μπορείς να κλη¬ 
θεί για προφορική εξέταση ύστερα από σχετική αίτησή 
του. 

Την προφορική εξέταση αποφασίζει ο διδάσκων και αν 
αυτός αρνηθεί. το συμβούλιο του τμήματος σε δεύτερο 
βαθμό. 

3. Στο τέλος του εξάμηνου και πριν από τις τελικές 
εξετάσεις περιόδου κοινοποιείται από τη γραμματεία με 
ευθύνη του προϊσταμένου του τμήματος ο πίνακας με τις 
πιστωτικές μονάδες που συγκέντρωσαν σε κάθε μάθημα οι 
σπουδαστές, σύμφωνα με τα στοιχεία ι) και ιι) του εδ. α 
της επόμενης παραγράφου. Για το σκοπό αυτό κάθε διδά¬ 
σκων καταθέτει έγκαιρα στο τμήμα κατάσταση παρουσιών 
και βαθμολογίας προόδου στα μαθήματα που του έχουν 
ανατεθεί. 

4. α) Ο τελικός βαθμός θεωρητικού μαθήματος ή του 
θεωρητικού μέρους μεικτού μαθήματος είναι το άθροισμα 
των πιστωτικών μονάδων των εξής στοιχείων: ι) Η παρα¬ 
κολούθηση ενός μαθήματος σε ποσοστά 50 % - 60 %, 60 % 
70%, 70% - 80% και επάνω από 80% επί των πρα- 
γματοποιηθεισών ωρών παρέχει αντίστοιχα 0, 5, 1, 1,5 
και 2 πιστωτικές μονάδες, ιι) η ενεργός συμμετοχή και 
επίδοση κατά τη διάρκεια διεξαγωγής του μαθήματος (βα¬ 
θμός προόδου) παρέχει από 0 έως 3 πιστωτικές μονάδες 
και ιιι) η αξιολόγηση στην τελική εξέταση περιόδου παρέ¬ 
χει από 0 έως 5 πιστωτικές μονάδες. Η βαθμολογία της 
επιδόσεως της προόδου ή των εξετάσεων περιόδου μπορεί 
να γίνει με βάση τη δεκάβαθμη κλίμακα και να ανάγεται 
σε πιστωτικές μονάδες που είναι το γινόμενο του βαθμού 

0,3 ή 0,5 αντίστοιχα. 

β) Σπουδαστής θεωρείται επιτυχών στα μαθήματα εκεί¬ 
να που συγκέντρωσε 5 τουλάχιστον πιστωτικές μονάδες 
με οποιοδήποτε τρόπο. 

5. Ο βαθμός αυτών που προέρχονται από κατάταξη εξά¬ 
γεται ως εξής: το τμήμα υποδοχής με απόφαση του συμ¬ 
βουλίου του σύμφωνα με τις κείμενες διατάξεις, απαλάσ- 
σει τους κατατασσόμένους από μαθήματα ή ασκήσεις που 
έχουν εξεταστεί με επιτυχία στη σχολή ή το τμήμα προέ¬ 
λευσης, προσαρμόζει τους βαθμούς των μαθημάτων αυ¬ 
τών, όπου απαιτείται και καθορίζει τα μαθήματα και ασ¬ 
κήσεις προηγούμενων εξαμήνων στα οποία οι κατατασσό- 
μενοι οφείλουν να εξετασθούν εφόσον δεν διδάχθηκαν ή δεν 
ασκήθηκαν πλήρως ή επαρκώς σ' αυτά στη σχολή ή το 
τμήμα προέλευσης, ανεξάρτητα από το εξάμηνο που έγινε 
η κατάταξη. " 

6. Σπουδαστής που δεν παρακολούθησε με επιτυχία, σύ¬ 
μφωνα με τις διατάξεις της παραγράφου 7 του άρθρου 
αυτού, υποχρεωτικό μάθημα, πρέπει να το επαναλάβει κα¬ 
τά το επόμενο εξάμηνο. Αν απέτυχε σε κατ' επιλογήν υπο¬ 
χρεωτικό μάθημα ομάδας μαθημάτων που χαρακτηρίζουν 
κατεύθυνση, πρέπει να το επαναλάβει το επόμενο εξάμηνο 
ή να αλλάξει το μάθημα ή την κατεύθυνση, ενω αν απέτυχε 
σε προαιρετικό μάθημα, μπορεί να το επαναλάβει σε επό¬ 
μενα εξάμηνα ή να το αντικαταστήσει με άλλο. 

Κατ’ εξαίρεση, εαν ο τελικός βαθμός ενός θεωρητικού 
μαθήματος ή του θεωρητικού μέρους του μαθήματος έχει 
την ένδειξη «ανεπαρκώς», ο σπουδαστής δηλώνει πάλι το 
μάθημα, μπορεί όμως, αντί να το επαναλάβει σύμφωνα 
με τις διατάξεις των παρ, 1 έως 4 του άρθρου αυτού, να 
λάβει μέρος μόνο στις τελικές εξετάσεις περιόδου χωρίς 
να το παρακολουθήσει. 

Στην τελευταία αυτή περίπτωση ο βαθμός των εξετάσεων 
περιόδου είναι και ο τελικός βαθμός του μαθήματος ή του 

θεωρικού μέρους του μαθήματος. Για κάθε μάθημα που 
δηλώνει ο σπουδαστής, μπορεί να συμμετάσχει στις δυο 
(2) εξεταστικές περιόδους που ακολουθούν το εξάμηνο. 

7. α) Ο τελικός βαθμός προκύπτει από το συνοπολο- 
γισμό των βαθμών του θεωρητικού και εργαστηριακού πρα¬ 
κτικού μέρους του μεικτού μαθήματος με συντελεστές που 
κυμαίνονται μεταξύ 0,40 και 0,60 και έχουν άθροισμα ένα 
(1). Η κατανομή αυτή καθορίζεται από την ομάδα μαθημά¬ 
των με βάση τις ώρες και τις συνθήκες διδασκαλίας ως και 
τη φύση κάθε μέρους του μαθήματος. 

β) Η παρακολούθηση σε ένα μάθημα θεωρείται επιτυχής, 
εφόσον ο βαθμός στο θεωρητικό και στο εργαστηριακό πρα¬ 
κτικό μέρος του μαθήματος αυτού έχει την ένδειξη τουλά¬ 
χιστον «καλώς». 

γ) Ο τελικός βαθμός αμιγώς εργαστηριακού πρακτικού 
ή αμιγώς θεωρητικού μαθήματος είναι ο βαθμός που καθο¬ 
ρίζεται στις παρ. 1 ή 4 και 6 του άρθρου αυτού αντίστοιχα. 

δ) Σε περίπτωση επιτυχούς παρακολούθησης ενός μό¬ 
νο μέρους μεικτού μαθήματος, ο βαθμός του μέρους αυτού 
κατοχυρώνεται και το μάθημα επαναλαμβάνεται μόνο ως 
προς το άλλο μέρος. 

ΚΕΦΑΛΑΙΟ ΤΕΤΑΡΤΟ 

Κανονισμός 

Εξετάσεων Περιόδου και Πτυχιακής Εργασίας, 

Λήψη Πτυχίου 

Άρθρο 13 

Εξεταστικές περίοδοι εξαμήνου, πρόγραμμα εξετάσεων. 

1. Μετά τη λήξη των μαθημάτων κάθε διδακτικού εξα¬ 
μήνου ακολουθούν δυο (2) εξεταστικές περίοδοι δυο (2) 
εβδομάδων η κάθε μια κατά τη διάρκεια των οποίων οι 
σπουδαστές εξετάζονται γραπτά ή προφορικά κατά την 
κρίση της ομάδας μαθημάτων, σε όλη τη διδακτέα ύλη κά¬ 
θε μαθήματος που δηλώθηκε από το σπουδαστή και προ- 
βλέπεται από τα αναλυτικά προγράμματα. 

2. Με την επιφύλαξη των εδαφίων α' (περίπτ. ι και ιι) 
και β' της παραγράφου 4 του άρθρου 12 οι εξετάσεις περιό¬ 
δου σε θεωρητικά μαθήματα, ή στο Θεωρητικό μέρος μει¬ 
κτών μαθημάτων είναι για όλους τους σπουδαστές που τα 
έχουν δηλώσει υποχρεωτικές και διεξάγονται με βάση το 
πρόγραμμα εξετάσεων που συντάσσεται από το συμβούλιο 
του τμήματος και ανακοινώνεται με ευθύνη του προϊσταμέ¬ 
νου του τμήματος πέντε (5) τουλάχιστον ημέρες πριν από 
την έναρξη των εξετάσεων. 

Το πρόγραμμα των εξετάσεων περιλαμβάνει : 
το εξεταζόμενο μάθημα με τον κωδικό του αριθμού 
τον εισηγητή των θεμάτων 
ημερομηνία, ώρα και αίθουσα εξετάσεων 
ένδειξη αν το μάθημα εξετάζεται «γραπτά» ή «προφο¬ 
ρικά» και 

τα ονοματεπώνιμα των εποπτών και επιτηρητών. 
Άρθρο 14 

Οργάνωση των εξετάσεων περιόδου. 

1. Την γενική ευθύνη εύρυθμης διεξαγωγής των εξετά¬ 
σεων του τμήματος έχει ο προϊστάμενος του τμήματος ο 
οποίος μεριμνά έγκαιρα για τον ορισμό εποπτών, την κα¬ 
ταλληλότητα των χώρων, τη διαθεσιμότητα των υλικών 
και μέσων και γενικότερα για το αδιάβλητο των εξετάσεων. 

2. Ως επιτηρητές των εξετάσεων ορίζονται από το συμ¬ 
βούλιο του τμήματος τακτικά και έκτακτα μέλη του Ε.Π 
και Ε.Ε.Π. στα πλαίσια των ωρών απασχόλησής τους κα¬ 
τά βαθμίδα και με συνεκτίμηση του χρόνου που απαιτείται 
για την ετοιμασία των εισηγήσεων και για τις διορθώσεις 


των γραπτών δοκιμίων. Σε περίπτωση έλλειψης του προα- 
ναφερόμενου προσωπικού ως επιτηρητές ορίζονται και άλ¬ 
λες κατηγορίες προσωπικού με πράξη του διευθυντή της 
σχολής. 

3. Τα θέματα των εξετάσεων εισηγείται αυτός ή αυτοί 
που δίδαξαν το μάθημα, σύμφωνα με τις διακρίσεις του 
άρθρου 6 παράγρ. 3α του παρόντος διατάγματος, κατά το 
εξάμηνο που έληξε και σε περίπτωση απουσίας του ή 
κωλύματος, τα θέματα θέτει και εισηγείται άλλος εκπαι¬ 
δευτικός από την ίδια ομάδα μαθημάτων που ορίζεται με 
πράξη του προϊσταμένου του τμήματος μετά από εισήγη¬ 
ση τη,ς ομάδας μαδημάτων. 

4. Σε περίατωίτη προφορικής εξέτασης, ορίζεται κα: δεί- 
τερος εξεταστής συναφούς ειδικότητας, πράξη του υπεύδυ- 
νου της ομάδας μαδημάτων η δε εξέταση λαμβάνει χώρα 
ενώπιον όλων των εξεταζόμενων. 

Ο βαθμός στην περίπτωση αυτή είναι ο μέσος όρος των 
δυο (2) βαθμών. 

5. Η διάρκεια επεξεργασίας των θεμάτων κατά τη γρα¬ 
πτή εξέταση κάθε μαθήματος σε καμία περίπτωση δεν μπο¬ 
ρεί να υπερβεί τις τρείς (3) ώρες. Οι εξετάσεις κάθε μαθή¬ 
ματος διεξάγονται με την ευθύνη του διδάσκοντα το μά¬ 
θημα. 

Άρθρο 15. 

Διαδικασία διεξαγωγής εξετάσεων, 

«τράπεζα θεμάτων». 

1. Για την ανάπτυξη των θεμάτων, χορηγούνται στούς 
εξεταζόμενους σπουδαστές ειδικά σφραγισμένα και υπο¬ 
γραμμένα ιδιόχειρα από τον εξεταστή του μαθήματος φύλ¬ 
λα χάρτου (κόλλες αναφοράς ή τυπωμένα ερωτηματολό¬ 
για) με ευθύνη των επιτηρητών της αίθουσας. 

2. Στην αρχή της εξέτασης γίνεται από τούς επιτη¬ 
ρητές έλεγχος των στοιχείων ταυτότητας των εξεταζο- 
μένων. 

3. Σπουδαστής που καταλαμβάνεται ν’ αντιγράφει από 
βιβλία ή σημειώσεις ή γραπτά σπουδαστή ή συνεννοείται 
άλλον ή άλλους σπουδαστές ή παρεμποδίζει την ομαλή 
διεξαγωγή των εξετάσεων μηδενίζεται, αφού σημειωθεί και 
μονογραφηθεί το γραπτό του από τον επιτηρητή που έκανε 
τη διαπίστωση αυτή. 

4. Μέσα σε πέντε (5) ημέρες από τη διεξαγωγή του 
μαθήματος ο εκπαιδευτικός καταθέτει στο τμήμα τη βα¬ 
θμολογία των εξετάσεων περιόδου καθώς και τον τελικά 
βαθμό του μαθήματος. Μετά από σχετικό έλεγχο το τμήμα 
προβαίνει στην ανακοίνωση των αποτελεσμάτων και στην 
αρχειοθέτηση των βαθμολογιών. 

5. Τα γραπτά δοκίμια φυλάσσονται με ευθύνη του εξε¬ 
ταστή για ένα εξάμηνο, μετά την παρέλευση του οποίου 
διατίθενται για πολτοποίηση με απόφαση του συμβουλίου 
της σχολής. Κατά το διάστημα αυτό ο σπουδαστής μπορεί 
να ζητήσει από τον εξεταστή να συμβουλευτεί το γραπτό 
του. 

6. α) Ο εξεταστής κάθε μαθήματος υποχρεούται να παρα- 
δίδει στον υπεύθυνο της Ο.Μ. της σχολής του ένα (1) αντί¬ 
γραφο των θεμάτων που προορίζονται για την εξέταση των 
σπουδαστών. 

β) Στο τέλος κάθε εξεταστικής -περιόδου γίνεται αξιο¬ 
λόγηση των θεμάτων που κατατέθηκαν στη σχολή από την 
οικεία ομάδα μαθημάτων και αποφασίζεται η κωδικοποίηση 
ή μη συγκεκριμένου θέματος. 

γ) Για την κωδικοποίηση, αρχειοθέτηση, διατήρηση και 
διακίνηση των θεμάτων του χορηγούμενου εδαφίου δημιουρ- 
γείται σε κάθε σχολή Τ.Ε.Ι. «τράπεζα θεμάτων» κοιτά 

τμήμα και ομάδες μαθημάτων, σκοπός της οποίας είναι η 
διευκόλυνση των εξεταστικών διαδικασιών. Ο χαρακτήρας 
των θεμάτων είναι εμπιστευτικός. 

δ) Η «τράπεζα θεμάτων» λειτουργεί και ως δανειστική 
μεταξύ των μελών του Ε.Π. και Ε.Ε.Π της σχολής. 


Άρθρο 16. 

Εκπόνηση πτυχιακής εργασίας. 


1. Κάθε σπουδαστής είναι υποχρεωμένος να εκπονήσει μία 
πτυχιακή εργασία με θέμα που πρέπει να έχει άμεση σχέση 
με τα πραγματικά προβλήματα της παραγωγής και των 
υπηρεσιών. 

Τα τακτικά και έκτακτα μέλη του Ε Π προτείνουν θέματα 
πτυχιακής εργασίας τα οποία εγκρίνονται από την ομάδα 
μαθημάτων και ανακοινώνονται έγκαιρα στους σπουδαστές. 


Για την εκπόνηση της πτυχιακής εργασίας χρησιμοποι¬ 
ούνται, εφόσον είναι απαραίτητο, οι χώροι και ο εξοπλισμός 
καθώς επίσης τυχόν αναγκαία οικονομικά μέσα του Τ.Ε.Ι. 
Πτυχιακή εργασία μπορεί να πραγματοποιηθεί επίσης 
εκτός Τ.Ε.Ι. σε οργανισμούς, ιδρύματα, υπηρεσίες, ιδιω¬ 
τικές επιχειρήσεις κ.λ.π., ύστερα από απόφαση του συμβου¬ 
λίου του τμήματος. Τις προϋποθέσεις ανάθεσης πτυχιακών 
εργασιών και κάθε σχετικό θέμα καθορίζει με απόφασή της 
η ομάδα μαθημάτων. 

2. Κοινό θέμα πτυχιακής εργασίας μπορεί να ανατεθεί 
και σε ομάδα μέχρι τρεις (3) σπουδαστές με ταυτόχρονη 
κατανομή της εργασίας σε κάθε σπουδαστή. 


3. Κάθε τακτικό ή έκτακτο μέλος του Ε.Π. του τμήματος 
στα πλαίσια απασχόλησής τους αναλαμβάνει την επίβλεψη 
αριθμού πτυχιακών εργασιών ανάλογα με τις ώρες διδακτι¬ 
κού έργου που του έχει ανατεθεί Ο αριθμός πτυχιακών εργα¬ 
σιών που μπορούν να επιβλέπουν τα μέλη του Ε.Π. καθο¬ 
ρίζεται από το συμβούλιο του Τ.Ε.Ι., ύστερα από εισηγήσεις 
των συμβουλίων των τμημάτων. 

4. Απο την ομάδα μαθημάτων ορίζεται για κάθε θέμα 
πτυχιακής εργασίας ένα πρακτικό ή έκτακτο μέλος του Ε.Π. 
που επιβλέπει την πρόοδο στην επεξεργασία του θέματος, 
καθοδηγεί τους σπουδαστές στην αναζήτηση της καλύτερης 
λύσης, φροντίζει για την παροχή των αναγκαίων διευκολύν¬ 
σεων σε χώρους και σε εξοπλισμό και εποπτεύει τα μέλη του 

,Ε.Τ.Π. όπου η συμβολή τους κρίνεται αναγκαία. Επίσης 
εισηγείται στον προϊστάμενο του τμήματος τη διάθεση των 
απαραίτητων χρηματικών ποσών για αναλώσιμα υλικά κ.λπ. 
Για πτυχιακές εργασίες που πραγματοποιούνται σε χώρους 
εκτός Τ.Ε.Ι., ο επιβλέπων εκπαιδευτικός περιορίζεται στο 
επιστημονικό - τεχνικό μέρος της εργασίας. 

Επίβλεψη πτυχιακής εργασίας μπορεί ν’ ανατεθεί σε 
τακτικα ή έκτακτα μέλη Ε.Π. άλλου τμήματος ή γενικού 
τμήματος μετά από κοινή απόφαση των συμβουλίων των δύο 
τμημάτων. 


ο. Η επεξεργασία της πτυχιακής εργασίας μπορεί να 
επεκταθει και πέρα από τη λήξη του τελευταίου εξαμήνου 
σπουδών, ανάλογα με την έκταση και τις απαιτήσεις του 
θέματος. 


, ®· Μετά την ολοκλήρωση της πτυχιακής εργασίας κα 
υστέρα απο έγκριση του επιβλέποντα εκπαιδευτικού, υποβάλ 
λεται μέσω του πρωτοκόλλου στο τμήμα. Το συμβούλι 
του τμήματος ορίζει ημερομηνία μέσα στο χρόνο μάθημά 
των, κατα την οποία γίνεται παρουσίαση της πτυχιακής έργα 
σιας η αριθμού πτυχιακών εργασιών ενώπιον τριμελού 
επιτροπής απο μέλη του Ε.Π. του τμήματος συναφού 
ειδικότητας εκ των οποίων ο ένας είναι ο εισηγητής. Τη 
παρουσίαση αυτή μπορούν να παρακολουθήσουν όλα τ 
μέλη του Ε.Π. και οι σπουδαστές της σχολής. 


7. Σε περί πτώση έλλειψης μελών του Ε.Π. συναφούς 
ειδικότητας στο ίδιο τμήμα, η επιτροπή συμπληρώνεται από 
μέλη άλλου τμήματος ή γενικού τμήματος που έχουν συνά¬ 
φεια με το αντικείμενο. Τα μέλη της επιτροπής παρακολου¬ 
θούν την παρουσίαση της εργασίας και υποβάλουν διευκρινι¬ 
στικές και εξεταστικές ερωτήσεις, ώστε να διαμορφώσουν 
άποψη για την ορθότητα και την πληρότητα της λύσης 
που δόθηκε στο πρόβλημα και για το βαθμό συμμετοχής 
καθενός από τους συμμετέχοντες στην επεξεργασία του 
θέματος σπουδαστές. Τα μέλη της επιτροπής εξέτασης της 
πτυχιακής εργασίας αποφασίζουν κατά πλειοψηφία, ύστερα 
από πρόταση του επιβλέποντα εκπαιδευτικού για το βαθμό 
που θα δοθεί στην πτυχιακή εργασία ή σε καθένα από τους 
συμμετέχοντες στην ομάδα επεξεργασίας ξεχωριστά. 

8. Σε περίπτωση που μιά πτυχιακή εργασία κριθεί ελλι¬ 
πής, αναπέμπεται για συμπληρωματική επεξεργασία, οπότε 
επαναλαμβάνεται η διαδικασία υποβολής και παρουσίασης, 
όπως ορίζεται στις παραγράφους 6 και 7 του άρθρου αυτού. 


Άρθρο 17. 

Βαθμός πτυχίου. Ανακήρυξη πτυχιούχων. 

1. Ο βαθμός πτυχίου εξάγεται με προσέγγιση δύο (2) 
δεκαδικών ψηφίων και προκύπτει από τον τύπο : 

δ1β1+δ2β2+.+δνβν 

Β--- 

δ1+δ2+ .... +δν 

όπου β1β2.βν είναι οι βαθμοί όλων των μαθη¬ 
μάτων που παρακολούθησε ο σπουδαστής και δ1δ2.δν, 

οι αντίστοιχες διδακτικές μονάδες σύμφωνα με την παράγρα¬ 
φο 4 του άρθρου 4 του διατάγματος αυτού. 

Στα μαθήματα περιλαμβάνεται και η πτυχιακή εργασία 
με τον αριθμό διδακτικών μονάδων που ορίζεται στην ίδια 
παράγραφο του άρθρου 4 του παρόντος. 

2. Ο/Η τελειόφοιτος των Τ.Ε.Ι. ανακηρύσσεται πτυ" 
χιούχος, αφότου συμπληρώθηκαν όλες οι απαιτούμενεςι 
σύμφωνα με την παράγραφο 5 του άρθρου 27 του νόμου 
1404/1983, προϋποθέσεις και ειδικότερα από τη χρονολο¬ 
γία που κατατέθηκε μέσω πρωτοκόλλου της σχολής και η 
τελευταία προϋπόθεση. 

ΚΕΦΑΛΑΙΟ ΠΕΜΠΤΟ 

ΤΙΤΛΟΙ ΣΠΟΥΔΩΝ, ΒΙΒΛΙΑΡΙΑ, ΤΑΥΤΟΤΗΤΑ, 
ΤΗΡΟΥΜΕΝΑ ΒΙΒΛΙΑ 

Άρθρο 18. 

Τίτλοι σπουδών. 

1. Στους σπουδαστές των Τ.Ε.Ι. χορηγούνται οι ακό¬ 
λουθοι τίτλοι σπουδών : 

α) βεβαίωση σπουδαστικής κατάστασης 

β) πιστοποιητικό αποφοίτησης 

γ) πτυχίο 

2. Η βεβαίωση σπουδαστικής κατάστασης αποτελε 1 
αντίγραφο του βιβλιαρίου σπουδών του σπουδαστή. 

3. Το πιστοποιητικό αποφοίτησης επέχει θέση αντιγράφου 
πτυχίου. 

4. Ο τύπος του πτυχίου καθορίζεται σύμφωνα με την 
παραγρ. 8 του άρθρου 27 του Ν. 1404/1983. 

# Άρθρο 19 

Βιβλιάριο σπουδών, σπουδαστική ταυτότητα, εισιτήριο. 

Στους σπουδαστές των Τ.Ε.Ι. χορηγούνται : α) βιβλιάριο 
σπουδών και β) σπουδαστική ταυτότητα ο τύπος και το 

π ε ριεχομετνο των οποίων καθορίζεται με απόφαση του 
υπουργου εθνικής παιδείας και θρησκευμάτων. Στους σπου¬ 
δαστές των ΤΕΙ χορηγείται επίσης και ειδικό σπουδαστικό 
εισιτήριο σύμφωνα με τις κείμενες διατάξεις. 

' Αρθρο 20. 

Τηρούμενα βιβλία στο τμήμα και τη σχολή. 

1. Για την παρακολούθηση της σπουδαστικής κατά¬ 
στασης του τμήματος τηρούνται τα ακόλουθα βιβλία και 
πρακτικά : 

α) Μητρώο σπουδαστών 
β) Μητρώο πτυχιούχων 
γ) Βιβλία παρουσιών 

δ) Βιβλίο πρακτικών συμβουλίου του τμήματος 
ε) Βιβλίο πρακτικών γενικής συνέλευσης του τμήματος. 

2. α) Ο τύπος και το περιεχόμενο του Μητρώου σπου¬ 
δαστών καθορίζεται στον εσωτερικό κανονισμό των Τ.Ε.Ι. 

β) Το βιβλίο παρουσιών όπως και των πρακτικών του 
συμβουλίου και της γενικής συνέλευσης του τμήματος απο- 
τελείται από τα επί μέρους δακτυλογραφημένα έντυπα ή 


πρακτικά τα οποία στο τέλος κάθε χρόνου βιβλιοδετούνται 
και αρχειοθετούνται χρονολογικά. 

3. Σε επίπεδο σχολής τηρείται μόνο βιβλίο πρακτικών του 
συμβουλίου σύμφωνα με την περίπτωση β της προηγού¬ 
μενης παραγράφου, καθώς επίσης και καρτελλο-αρχείο 
(σύστημα ΚΑΚΌΕΧ) του σπαυδαστικού δυναμικού όλης 
της σχολής. 

4. Ανάλογα με τις τεχνικές του δυνατότητες, κάθε Τ.Ε.Ι, 
μπορεί να χρησιμοποιεί ηλεκτρονικό υπολογιστή για την 
τήρηση της σπουδαστικής κατάστασης και να χορηγεί επί¬ 
σημα επικυρωμένα αντίγραφα αυτής στον ενδιαφερόμενο 
σπουδαστή. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του Διατάγματος 
αυτού. 

Αθήνα, 13 Νοεμβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΖΚΕΥΝ ΑΤΟΝ 

ΑΠΟΣΤΟΛΟΙ ΚΑΚΑΑΗΑΗΗΓ 

